VARSINAIS-SUOMEN BIOANALYYTIKOT RY 9.2.2022

JÄSENKIRJE

Koronarajoituksia ollaan vähitellen purkamassa ja toivomme kaikki, että kevättä kohden tilanne olisi helpottamassa ja päästään toteuttamaan myös yhdistyksen jäsentilaisuuksia. Seuraamme tietysti valtakunnallisia ja alueellisia päätöksiä rajoituksista ja toimimme niiden mukaan.

Tammikuun jäsentilaisuus jouduttiin perumaan ja selvitämme vielä mahdollisuutta sen järjestämiseen. Vuosikokous järjestetään läsnäolokokouksena varautuen kuitenkin sen muuttamiseen etäkokoukseksi.

Piknik-risteilylle ilmoittautumisen ohjeet jäsenkirjeen lopussa!

**SÄÄNTÖMÄÄRÄINEN VUOSIKOKOUS TI 22.3.2022 KLO 17.00**

Varsinais-Suomen Bioanalyytikot ry:n sääntömääräinen vuosikokous pidetään tiistaina 22.3.2022 klo 17.00 alkaen, Medisiina D, Reseptori 8. krs, Kiinamyllynkatu 10, Turku.

Esillä sääntöjen määräämät asiat mm. hallituksen puheenjohtajan ja jäsenten valinta sekä liittokokousedustajien nimeäminen.

Mikäli pandemiatilanne ja alueelliset rajoitukset estävät lähikokouksen, pidetään vuosikokous etänä.

Ilmoittautumiset 15.3.22 mennessä bioanalyytikot@gmail.com

Kokoukseen ilmoittautuneille lähetetään tarvittaessa etäkokouksen teams-kutsu ohjeineen sekä tarvittava kokousmateriaali.

Tervetuloa!

**PIKNIK-RISTEILY LAUANTAINA 2.4.2022 VÄLILLÄ TURKU-MAARIANHAMINA-TURKU**

Moneen kertaan koronan vuoksi siirretty yhdistyksen piknik-risteily toteutuu, ellei tule uusia rajoituksia. Matkalle lähdetään Turusta Viking Linen aamulaivalla lauantaina 2.4.2022, lippujen jako terminaalissa klo 8.15 alkaen (laiva lähtee klo 8.45!). Laivaa vaihdetaan Maarianhaminassa ja takaisin Turkuun saavutaan aikataulun mukaan klo 19.50. Reitillä liikennöi Vikingin uusi laiva Glory ja sisar-laiva Grace.

Omavastuu matkalle on jäseniltä 35€ (tarkistamme jäsenyyden ilmoittautuneilta), johon sisältyy premium-aamiainen menomatkalla ja buffet-lounas paluumatkalla. Menomatkalla käytössämme on kokoontumistila ja paluumatkalla muutama yhteishytti tavaroiden säilytykseen.

Varmistat matkalle pääsysi ilmoittautumalla yhdistyksen sähköpostiin bioanalyytikot@gmail.com ja ilmoitat matkustajan nimen ja syntymäajan (varustamo tarvitsee) SEKÄ maksamalla omavastuun 35€ yhdistyksen tilille: FI87 1173 3000 1120 71 NDEAFIHH **viitenumero 202248 VIIMEISTÄÄN 27.2.22.**

Tervetuloa risteilemään terveysturvallisesti!